Komisijas Lēmums (2002. gada 18. februāris) par kopīgu paraugu attiecībā uz degvielas kvalitātes valsts datu kopsavilkumu iesniegšanu (paziņots ar dokumenta numuru C(2002) 508)



Oficiālais Vēstnesis L 053 , 23/02/2002 Lpp. 0030 - 0036

CS.ES Nodaļa 13 Sējums 29 Lpp. 273 - 279

ET.ES Nodaļa 13 Sējums 29 Lpp. 273 - 279

HU.ES Nodaļa 13 Sējums 29 Lpp. 273 - 279

LT.ES Nodaļa 13 Sējums 29 Lpp. 273 - 279

LV.ES Nodaļa 13 Sējums 29 Lpp. 273 - 279

MT.ES Nodaļa 13 Sējums 29 Lpp. 273 - 279

PL.ES Nodaļa 13 Sējums 29 Lpp. 273 - 279

SK.ES Nodaļa 13 Sējums 29 Lpp. 273 - 279

SL.ES Nodaļa 13 Sējums 29 Lpp. 273 - 279



Komisijas Lēmums (2002. gada 18. februāris) par kopīgu paraugu attiecībā uz degvielas kvalitātes valsts datu kopsavilkumu iesniegšanu (paziņots ar dokumenta numuru C(2002) 508) (2002/159/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 1998. gada 13. oktobra Direktīvu 98/70/EK par benzīna un dīzeļdegvielas kvalitāti, ar ko groza Padomes Direktīvu 93/12/EEK [1], un jo īpaši tās 8. panta 3. punktu, tā kā: (1) Dalībvalstīm vajag kontrolēt savā teritorijā pārdotā benzīna un dīzeļdegvielas kvalitāti, lai nodrošinātu atbilstību Direktīvā 98/70/EK iekļautajām vides specifikācijām un tādu pasākumu efektivitāti, kas samazina transportlīdzekļu radīto atmosfēras piesārņojumu. (2) Ir nepieciešams sagatavot kopīgu ziņojuma paraugu attiecībā uz degvielas kvalitātes kontroles datu iesniegšanu saskaņā ar Direktīvas 98/70/EK 8. panta 3. punktu, IR PIEŅĒMUSI ŠO LĒMUMU. 1. pants Ar šo lēmumu pieņem kopīgu paraugu attiecībā uz degvielas kvalitātes valsts datu iesniegšanu saskaņā ar Direktīvas 98/70/EK 8. pantu. 2. pants Dalībvalstis izmanto pielikumā noteikto paraugu, iesniedzot Komisijai minētos datus. 3. pants Šis lēmums ir adresēts dalībvalstīm. Briselē, 2002. gada 18. februārī Komisijas vārdā — Komisijas locekle Margot Wallström [1] OV L 350, 28.12.1998., 58. lpp. -------------------------------------------------- PIELIKUMS PAR KOPĪGO PARAUGU ATTIECĪBĀ UZ DEGVIELAS KVALITĀTES VALSTS DATU KOPSAVILKUMA IESNIEGŠANU 1. IEVADS Eiropas Parlamenta un Padomes 1998. gada 13. oktobra Direktīvā 98/70/EK par benzīna un dīzeļdegvielas kvalitāti, ar ko groza Padomes Direktīvu 93/12/EEK [1], kurā jaunākie grozījumi izdarīti ar Komisijas Direktīvu 2000/71/EK [2], nosaka vides specifikācijas visiem benzīniem un dīzeļdegvielām, ko pārdod Eiropas Savienībā. Šīs specifikācijas var atrast minētās direktīvas I līdz IV pielikumā. 8. panta 1. punkts uzliek dalībvalstīm pienākumu kontrolēt atbilstību šīm degvielas kvalitātes specifikācijām, izmantojot analītiskās novērtēšanas metodes, kas norādītas minētajā direktīvā. Katru gadu ne vēlāk kā 30. jūnijā dalībvalstis iesniedz degvielas kvalitātes kontroles datu kopsavilkumu, kas iegūti iepriekšējā kalendārajā gadā no janvāra līdz decembrim. Pirmais ziņojums jāiesniedz līdz 2002. gada 30. jūnijam. Šim pielikumam pievienoto ziņojuma paraugu sagatavojusi Eiropas Komisija saskaņā ar Direktīvas 98/70/EK 8. panta 3. punktu un šo lēmumu. 2. SĪKAS ZIŅAS PAR DEGVIELAS KVALITĀTES KONTROLES ZIŅOJUMA SAGATAVOTĀJIEM Zemāk sniegto tabulu aizpilda iestādes, kas atbildīgas par degvielas kvalitātes kontroles ziņojuma sagatavošanu. +++++ TIFF +++++ 3. DEFINĪCIJAS UN PAMATOJUMI Degvielas standarta kvalitāte. Direktīva 98/70/EK nosaka vides specifikācijas benzīnam un dīzeļdegvielai, ko pārdod ES. Direktīvas specifikācijas uzskata par "degvielas standarta kvalitāti". Tās attiecas uz i) bezsvina benzīnu (zinātniskais oktānskaitlis > 91), ii) bezsvina benzīnu (zinātniskais oktānskaitlis > 95) un iii) dīzeļdegvielu. Degvielas valsts kvalitāte. Dalībvalstis, protams, nosaka degvielas "valsts" kvalitāti, kas tomēr atbilst degvielas standarta kvalitātes specifikācijai. Piemēram, degvielas valsts kvalitāte var attiekties uz augstākās kvalitātes bezsvina benzīnu (zinātniskais oktānskaitlis > 98), degvielu ar svina aizstājēju, sēru nesaturošu benzīnu, benzīnu ar sēra saturu līdz 50 ppm, sēru nesaturošu dīzeļdegvielu, dīzeļdegvielu ar sēra saturu līdz 50 ppm utt. Sēru nesaturošas degviela ir benzīns un dīzeļdegviela, kurā sēra saturs ir mazāks nekā 10 mg/kg (ppm). 4. DEGVIELAS KVALITĀTES KONTROLES SISTĒMAS APRAKSTS Dalībvalstīm jāsniedz apraksts par to, kā darbojas degvielas kvalitātes kontroles valsts sistēmas. 5. KOPĒJAIS BENZĪNA UN DĪZEĻDEGVIELAS PĀRDOŠANAS APJOMS Dalībvalstis aizpilda šādu tabulu, sniedzot sīkas ziņas par to teritorijā pārdotā benzīna un dīzeļdegvielas daudzumiem attiecībā uz katru kvalitāti. +++++ TIFF +++++ 6. SĒRU NESATUROŠAS DEGVIELAS ĢEOGRĀFISKĀS PIEEJAMĪBAS APRAKSTS Dalībvalstīm jāsniedz apraksts, kur to teritorijā pārdod sēru nesaturošu degvielu (t.i., ģeogrāfiskās pieejamības apraksts). +++++ TIFF +++++ 7. VASARAS LAIKA DEFINĪCIJA ATTIECĪBĀ UZ BENZĪNA IZTVAIKOŠANU Direktīva 98/70/EK nosaka benzīna tvaika spiedienu mazāku nekā 60,0 kPa vasaras laikā, kas ilgst no 1. maija līdz 30. septembrim. Tomēr dalībvalstīs ar "arktiskajiem klimata apstākļiem" vasaras laiks ilgst no 1. jūnija līdz 31. augustam, un tvaika spiediens šai laika posmā nepārsniedz 70 kPa. Dalībvalstīm jānosaka, kāds vasaras laiks attiecas uz to teritorijām. +++++ TIFF +++++ 8. ZIŅOJUMA PAR BENZĪNU SAGATAVOŠANAS PARAUGS Dalībvalstīm jāiesniedz kopsavilkuma ziņojums par benzīna kvalitātes kontroles datiem (gan par degvielas valsts, gan standarta kvalitāti), ko tās ieguvušas konkrētajā kalendārajā gadā (no janvāra līdz decembrim). Šī kopsavilkuma tabula pievienota I papildinājumā. Testa metodes iekļautas EN 228: 2000 vai attiecīgajā vēlākajā versijā. 9. ZIŅOJUMA PAR DĪZEĻDEGVIELU SAGATAVOŠANAS PARAUGS Dalībvalstīm jāiesniedz kopsavilkuma ziņojums par dīzeļdegvielas kvalitātes kontroles datiem (gan par degvielas valsts, gan standarta kvalitāti), ko tās ieguvušas konkrētajā kalendārajā gadā (no janvāra līdz decembrim). Šī kopsavilkuma tabula pievienota II papildinājumā. Testa metodes iekļautas EN 590: 2000 vai attiecīgajā vēlākajā versijā. 10. Ziņojuma par degvielas kvalitātes kontroli iesniegšana Ziņojums par degvielas kvalitātes kontroli formāli jāiesniedz šādai personai: Ģenerālsekretārs Eiropas Komisija Rue de la Loi/Wetstraat 200 B-1049 Brussels. Turklāt ziņojums jāiesniedz elektroniskā formā, nosūtot to uz šādu e- pasta adresi: env-report-98–70@cec.eu.int [1] OV L 350, 28.12.1998., 58. lpp. [2] OV L 287, 14.11.2000., 46. lpp. --------------------------------------------------